As zebras de Grevy habitan o norte de Kenia, dende la ribera d'o río Tana dica l'este d'o laco Turkana. Solament que existe n'esta parte d'o norte de Kenia y n'una parte más d'Etiopía, a on que se cobillan só que qualques millars d'exemplars. A zebra de Grevy ocupa lo nincho d'entre meyo d'a zebra común (más dependedera de l'augua) y los burros salvaches (d'ambients más xucos). Habita en as planas d'o centro d'Africa, a on que i troba hierba y lastons anque sean xucos pa paixentar-se. En a naturaleza, s'asocia en ramadas con as zebras comuns, ramadas en as quals siempre predominan as Grevys. Se conoixe que a tamas d'a suya convivencia las dos especies no s'hibridan en o medio natural.